Радња филма се заснива на историјском догађају, бици на Козари. Прича прати групу партизана који у шумама Козаре морају да пробију јаке немачке снаге, које су у јуну 1942. године покренуле офанзиву против партизана у том региону. Иако малобројни, доста слабије наоружани, партизанима додатни терет представља велики број рањеника и избеглих цивила о којима морају да брину. Како би се спасили, бројне мање групе се одлучују на скривање у земуницама, у нади да ће их Немци мимоићи.Козару је бранило 3.500 бораца партизана за леђима су имали 80.000 стараца, жена и деце и око 600 рањеника. На Козари, на њеним прилазима и шумовитим пропланцима одиграће се жестоке битке за одбрану Козаре чије су оличење шпански борац , командир Вукша и његова чета. Ту ће се видети потресне сцене козарачког збега и трагедија голоруког народа ког непријатељ масакрира. Многи борци умиру херојском смрћу да би њихову пушку прихватили голоруки сељаци и наставили битку.